Ana Penyas

Ana Penyas Chumilla (Valentzia, 1987) valentziar ilustratzailea da, eta 2018an Espainiako Komiki Sari Nazionala irabazi zuen lehen emakumea izan zen.El Mundo

 Ibilbidea 
Penyas Diseinu Industrialean diplomatu zen eta Arte Ederretan graduatu Valentziako Unibertsitate Politeknikoan. 2015ean Porton (Portugal) egoitza artistiko bat egiteko hautatu zuten. Horrez gain, Madrilgo Ilustrísima ilustrazio azokan eta Valentziako Tenderete autoedizio jaialdian ere egin izan ditu egonaldi artistikoak, hainbat autoedizio proiekturekin.

Penyasek bakarkako erakusketak egin zituen, esaterako O!-n Lisboako Galerian 2015ean, eta Valentziako Estudio 64n 2016an. Bestalde, 2016an Valentzian egindako hainbat erakusketa kolektibotan ere parte hartu zuen, Refugio Ilustrado eta AnArco proiektuekin. Ilustratzaile gisa, Pikara Magazine aldizkarirako lan egin izan du, eta Hits With Tits proiektu sonografikoan eta CIES NO plataformarekin ere kolaboratu zuen. Barlin Libros, Salamandra Graphic, Libros del Zorro Rojo, Mil razones eta Libros del K.O. argitaletxeekin argitaratu izan du; eta, MipetitMadrid kultur webgunean, edo elHype eta Bostezo aldizkarietan ere bai.

2021ean argitaratu zuen Todo bajo el sol eleberri grafikoa, bertan penintsulako Sortaldeko hirigintza-espekulazioa eta masa-turismoa deskribatu zituen.

 Aintzatespenak 
2015ean Iberoamerika Ilustran aipamen berezia jaso zuen «Viaje al interior» sailarekin eta, urtebete geroago, 2016an, Iberoamerikar  Ilustra  VII. Katalogoa irabazi zuen «Buscando un sitio» seriearekin. 2016an, Fnac-Salamandra Graphic Eleberri Grafikoaren Nazioarteko Saria jaso zuen, gero 2017an Estamos todas bien lehen eleberri grafikoa argitaratzeko, gerraosteko emakumeei ikuspegi feminista batetik egindako omenaldia. 2018an egile-berri aipagarria izendatu zuten Bartzelonako Nazioarteko Komiki Azokan.El Mundo

2018ko urriaren 16an, Espainiako Komiki Sari Nazionala eman zioten Penyasi, Estamos todas bien (2018) lehen eleberri grafikoagatik. Sari hori Espainikao Kultura eta Kirol Ministerioak ematen du urtero, eta 2017an Estatuko edozein hizkuntzatan argitaratutako espezialitate horretako lanik onena saritzea zuen helburu. Penyasek 20.000 euroko saria jaso zuen jaialdiaren hamabigarren edizio horretan. Bera izan zen sari hori jaso zuen lehen emakumea.

2022ko otsailean, IV. ACDCómic saria jaso zuen, Espainiako Komikiaren Kritiko eta Dibulgatzaileen Elkarteak (ACDCómic) ematen duena, "Todo bajo el sol" (Salamandra Graphic) lanarengatik.

 Lanak 

 2017 – Estamos todas bien. Salamandra Graphic. ISBN 978-84-16131-34-1.
 2017 – En Transición. Egilea: Alberto Haller. Barlin Libros. ISBN 978-84-946683-4-0.
 2017 – Mexique: el nombre del barco. Egilea: María José Ferrada. Tecolote edizioak. ISBN 9786079365820.
 2021 – Todo bajo el sol. Salamandra Graphic. ISBN 978-84-16131-78-5.
 2025 – En vela. Salamandra Graphic. ISBN 9788419409812.

 Erreferentziak 

 Kanpo estekak 

 Ana Penyasen webgune ofiziala.

Kategoria:Gizabanako biziak
Kategoria:1987ko jaiotzak
Kategoria:Emakume ilustratzaileak
Kategoria:Komikigileak
Kategoria:Emakume sortzaileak
Kategoria:Emakume komikigileak